Държавен вестник, бр. 62, 2018 г., стр. 23

БРОЙ  62	
Д Ъ Р Ж А В Е Н  В Е С Т Н И К 	
СТР.  23  
– криптиращо оборудване;
– система за обработка на съобщенията от типа MHS (message handling system);
– вътрешнокорабна комуникационна система, включваща система за контрол на комуникациите и 
система за вътрешнокорабно оповестяване и свръзка;
– средства за осигуряване изискванията на система GMDSS (Global Maritime Distress Safety System).
3.6.4. Специално оборудване
– Система за визуализиране на електронни карти за военни кораби Warship Electronic Chart and Display 
Information System (WECDIS);
– Автоматизирана система за идентифициране за военни кораби WAIS (Warship Automatic Identification 
System);
– IFF – Identification Friend or Foe (система за опознаване „свой-чужд“). 
Опознавателната апаратура на кораба следва да покрива стандартите, заложени в АСР–160 (съюзни-
ческа публикация, определяща политиката и процедурите за използването на режима за опознаване в 
НАТО – „свой-чужд“), като наличното оборудване (запитвачи/транспондери) следва да осигурява опо-
знаване в Режим 5 ниво 2 (IFF Mode 5 level 2). Опознавателната апаратура на базираните на борда лета-
телни средства следва да покрива минималните изисквания за опознаване „въздух-повърхност“ съгласно 
действащите стандартизационни документи на НАТО.
3.7. Основни изисквания към първоначалния комплект ЗИП и резервни части
Доставката на всеки един от двата многофункционални модулни патрулни кораба следва да бъде съпро-
водена с първоначален комплект ЗИП и резервни части, които да могат да осигурят експлоатацията на 
корабите от 108 денонощия на море в рамките на една година, съгласно стандартите на производителите 
на всяко въоръжение и оборудване.
3.8. Основни изисквания към обучението на екипажите на двата многофункционални модулни патрулни 
кораба
Обучението на екипажите на двата кораба следва да се извърши по програма, изготвена от Изпълнителя 
и съгласувана с Министерството на отбраната, която да гарантира провеждането на курсовете, които се 
провеждат от производителите на въоръжението и оборудването в обем съгласно изискванията на МО, га-
рантиращ усвояването на двата кораба.
3.9. Основни изисквания към Интегрираната логистична поддръжка
Осигуряването на поддръжката на корабите за целия жизнен цикъл е сложен процес не по-малко важен от 
самото придобиване. Проектът предвижда, като част от договора за придобиване, първоначално осигуряване 
на интегрирана логистична поддръжка за първите 3 години, позволяваща експлоатацията на всеки един от 
корабите по 108 денонощия на море през всяка една година. По този начин се гарантира ефективно усвояване 
на корабите и пълното им оперативно използване.
Впоследствие, след приключване на първоначалния период, следва да се сключи дългосрочен договор за под-
дръжка на корабите, каквато е утвърдената практика в редица държави от НАТО и ЕС. По този начин не 
се налагат непрекъснати процедури и сключване на договори за доставки и услуги и се намалява значително 
рискът при осигуряване на регулярната плавателна дейност. 
3.10. Особености, свързани с реализацията на проекта
В получените отговори на исканията за предоставяне на информация (Request for Information-RFI), изпра-
тени от Министерството на отбраната през 2015 г., всички компании са посочили, че не извършват достав-
ка на боеприпаси за въоръжението на корабите, както и на всички видове криптографски средства, поради 
което същите са извън обхвата на Проекта за инвестиционен разход „Придобиване на многофункционален 
модулен патрулен кораб за ВМС“.
3.11. Опции при сключването на договор за реализацията на проекта
Министерството на отбраната предвижда по време на провеждането на процедурата за избор на Изпъл-
нител, в случай че офертите надхвърлят определената финансова рамка на проекта, част от въоръжението 
и корабните изделия да може да бъде придобито допълнително като опции за реализация на по-късен етап, 
както следва:
Опция 1 (Приоритет 1) – Системи за електронна война, включващи:
· Предупредителна станция за радиокомуникации в честотни диапазони VHF и UHF;
· Станция за активно радиоелектронно противодействие;
· Допълнителна многофункционална конзола към Автоматизирана бойна система за управление (АБСУ).
Опция 2 (Приоритет 2) – Радиотехническо въоръжение, включващо:
· Буксируема ХАС;
· Допълнителна многофункционална конзола към Автоматизирана бойна система за управление (АБСУ);
· Допълнителни системи и средства за радиокомуникации (за работа с Буксируема ХАС).
Опция 3 (Приоритет 3) – Система за автоматичен обмен на данни LINK 16, включваща:
· Система за автоматичен обмен на данни LINK 16.
Опциите или част от тях следва да бъдат включени в първоначалния договор за изпълнение на проекта 
съгласно посочения приоритет, ако финансовата рамка позволява това.
Следва да се има предвид, че дори при невъзможност Опция 1, Опция 2 или Опция 3 да бъдат включени 
в договора за изпълнение на проекта, придобитите многофункционални модулни патрулни кораби ще могат 
ефективно да водят борба с подводен, надводен и въздушен противник и ще отговарят на изискванията на 
НАТО за оперативна съвместимост, което ще позволи декларирането им в състава на силите на НАТО и ЕС, 
както и участието им в мисии на НАТО.